CELEX: 62011TN0322
Language: da
Date: 2011-06-21 00:00:00
Title: Sag T-322/11: Sag anlagt den 21. juni 2011 — Morelli mod KHIM — Brambilla (Partito della Libertà)

13.8.2011   
            
            
               DA
            
            
               Den Europæiske Unions Tidende
            
            
               C 238/34
            
         Sag anlagt den 21. juni 2011 — Morelli mod KHIM — Brambilla (Partito della Libertà)
   (Sag T-322/11)
   2011/C 238/58
   Stævningen er affattet på italiensk
   
      Parter
   
   
      Sagsøger: Raffaello Morelli (Livorno, Italien) (ved advokat G. Brenelli)
   
      Sagsøgt: Kontoret for Harmonisering i det Indre Marked (Varemærker og Design) (KHIM)
   
      Den anden part i sagen for appelkammeret: Michela Vittoria Brambilla (Milano, Italien)
   
      Sagsøgerens påstande
   
   
               —
            
            
               Afgørelse truffet den 17. maj 2011 af Første Appelkammer ved Kontoret for Harmonisering i det Indre Marked (Varemærker og Design) og den 14. maj 2010 af indsigelsesafdelingen annulleres.
            
         
               —
            
            
               Den af sagsøgeren rejste indsigelse mod ansøgningen om registrering af varemærke nr. 6.203.012 tages til følge, og der gives afslag på ansøgningen om dette varemærke.
            
         
               —
            
            
               Michela Vittoria Brambilla tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
      Ansøger om EF-varemærket: Michela Vittoria Brambilla
   
      Det omhandlede EF-varemærket: Figurmærket, der indeholder ordbestanddelen »Partito della Libertà«, (registreringsansøgning nr. 6.203.012) for varer og tjenesteydelser i klasse 9, 14, 16, 24, 25, 35, 36, 38, 41, 42 og 45.
   
      Indehaver af det i indsigelsessagen påberåbte varemærke eller tegn: Raffaello Morelli
   
      Det i indsigelsessagen påberåbte varemærke eller tegn: Domænenavnet »partitodellaliberta.it«, der blev registreret for Rafaello Morello af den myndighed, der har kompetence til at registrere domænenavnene »it«, den 9. august 2004, som indsigeren har påstået at have anvendt erhvervsmæssigt for varer og tjenesteydelser i klasse 16, 35, 38, 41 og 45
   
      Indsigelesafdelingens afgørelse: Indsigelsen forkastet
   
      Appelkammerets afgørelse: Afslag på klagen
   
      Søgsmålsgrunde: Urigtig anvendelse af artikel 8, stk. 4, i forordning nr. 207/2009 om EF-varemærker, urigtigt vurdering af begrebet »erhvervsmæssig brug« med henvisning til et navn, der anvendes inden for det politiske område, og urigtig vurdering af dokumentationen vedrørende den erhvervsmæssige brug af det ældre tegn.